BYD Atto 3

BYD Atto 3 משווק גם כ- BYD Yuan Plus בסין ובכמה מדינות באמריקה הלטינית, הוא רכב שטח קומפקטי חשמלי מונע מצבר, המיוצר על ידי חברת BYD Auto . הוא הושק בסין בפברואר 2022. ועבור מדינות רבות בעולם, הרכב היה דגם רכב הנוסעים החשמלי הראשון ש-BYD שיווקה במדינות אלו. לפי BYD, השם "ATTO" נוצר בהשראת attosecond, יחידת קנה המידה הקטנה ביותר בפיזיקה, המתארת את הרכב כ"מהיר, אנרגטי ודינמי". בשנת 2023, BYD Atto 3 היה דגם הרכב הנמכר בישראל (חשמלי או עם מנוע בנזין) עם 14,236 מסירות. ה-Atto 3, המשווק כ-Yuan Plus בסין, הוא הגרסה הגדולה ביותר של משפחת דגמי BYD Yuan (אנ'). הוא הוצג לראשונה באוגוסט 2021 בתערוכת הרכב של צ'נגדו, והושק רשמית בפברואר 2022, שהזמנות מוקדמות בסין התקבלו החל מינואר. במהלך השקתו, BYD הכריזה גם על שם שוק היצוא שלה, Atto 3, והבטיחה להקדיש קו ייצור אך ורק לשווקים בהם יש הנעה ימנית. עיצוב הפנים של הדגם שואב השראה מתרבות הכושר וכולל אסתטיקה הדומה לציוד כושר וספורט. למערכת המידע והבידור המרכזית שלו יש מסך בגודל 12.8 אינץ' (עם מפרט אופציונלי גדול יותר של 15.6 אינץ') מערכת המידע והבידור מבוססת על מערכת ההפעלה אנדרואיד, וניתן לסובב את המסך לאורך ולרוחב. נפח תא המטען הוא 440 ליטר או 1,338 ליטר כשהמושבים האחוריים מקופלים. הדגם קיבל 5 כוכבי בטיחות (הדירוג הגבוה ביותר) במבחני ריסוק של ארגון יורו NCAP. ב-15 בספטמבר 2023, BYD ייצרה את הרכב ה-500,000 במפעל שלה בחפיי, 19 חודשים בלבד לאחר השקתו של הדגם. 22 אחוז מכלי הרכב שיוצרו יוצאו מחוץ לסין. ה-Atto 3 מצויד במנוע חשמלי עם 204 כוחות סוס בהנעה קדמית המספק מומנט כוח של 310 N⋅m, מופעל על ידי סוללת להב (אנ') ליתיום ברזל פוספט (אנ') הקניינית של BYD. הוא כולל שתי אפשרויות של ערכת סוללות: 49.92 קוט"ש המסוגלת לנסוע לטווח של 430 ק"מ; ו-60.48 קוט"ש עם טווח של 510 ק"מ. Atto 3 נמכרת בשתי רמות גימור. מפרט הבטיחות זהה בשתיהן: בקרת שיוט אדפטיבית, התראות על התנגשות מלפנים וגם מאחור, התראה על תנועה חוצה בעת נסיעה לאחור וזיהוי כלי רכב מחוץ לטווח הראייה של הנהג. רמת הגימור הגבוהה יותר, Design, מציעה מסך מגע גדול יותר ותוספות דוגמת תאורה המותאמת למערכת הקול. חברת BYD החלה לפעול בישראל בשנת 2010, במסגרת תוכנית לפריסת אוטובוסים חשמליים ברחבי המדינה. האוטובוסים של BYD הובאו לישראל במהלך 2012 לפיילוט של שנה. שנה אחר כך הם נכנסו לשימוש בקו 5 בתל אביב. בינואר 2021 הודיעה היבואנית קבוצת שלמה כי תתחיל ליבוא גם רכבים פרטיים של BYD לישראל, בשיתוף צ'מפיון מוטורס. בספטמבר 2022 הוחל בשיווק הדגם BYD Atto 3. עד סוף 2022 כבר תפס את המקום השלישי במכירות רכבים חשמליים בישראל. ברבעון הראשון של 2023 היה הדגם לרכב החשמלי הנמכר בישראל, ועד סוף השנה היה לדגם הרכב החשמלי או לא חשמלי הנמכר בישראל. מראה אחורי מראה פנימי מראה קדמי מדיה וקבצים בנושא BYD Atto 3 בוויקישיתוף אתר האינטרנט הרשמי של BYD Atto 3 האקונומיסט, דרקון סיני: BYD לוקחת מטסלה את תואר יצרנית הרכב החשמלי הגדולה בעולם, באתר TheMarker‏, 23 בפברואר 2023 "BYD Yuan Plus Has Arrived And Has Global Ambitions". InsideEVs (באנגלית). נבדק ב-2023-03-22. אודי עציון‏, סיכום 2023: 1,000 מכוניות חדשות בכל יום. ומי הרכב הכי נמכר?, באתר וואלה, 31 בדצמבר 2023 Mark Kane, BYD Introduces Yuan Plus At The Chengdu Auto Show, InsideEVs, ‏Aug 31, 2021 BYD  אטו 3 - סקירה מלאה, טווח, מחיר, אבזור, באתר EV Magazine | מגזין רכב חשמלי, ‏11 בנובמבר 2023 קינן כהן‏, התרסקה בהצלחה: BYD רושמת 5 כוכבי בטיחות, באתר וואלה, 12 באוקטובר 2022 BYD's 500,000th Yuan Plus rolls off the production line, starting at 18,700 USD, CarNewsChina.com, ‏15 בספטמבר 2023 אורה קורן, יצרנית הרכב החשמלי הסיני BYD תשקול לבצע בישראל ניסוי לפריסת כלי רכב מתוצרתה, באתר TheMarker‏, 29 בנובמבר 2010 דניאל שמיל, בקרוב: אוטובוס חשמלי בת"א ואוטובוסים היברידיים בחיפה, באתר TheMarker‏, 13 באוגוסט 2012 דניאל שמיל, מהיום: אוטובוס חשמלי בקו 5 בתל אביב, באתר TheMarker‏, 5 באוגוסט 2013 אודי עציון, מותג הרכב הסיני BYD ישווק על-ידי שלמה, הלוגיסטיקה תהיה של צ'מפיון, באתר ynet, 25 בינואר 2021 אסנת ניר, משקיעה ברכבים חשמליים: אלייד רכשה 50% משלמה מוטורס, באתר TheMarker‏, 25 בינואר 2021 דניאל שמיל, מ-156 אלף שקל: החשמלית של עוד יצרנית רכב סינית מגיעה לישראל, באתר TheMarker‏, 13 בספטמבר 2022 רן אלקובי, מסירות רכב חדש בישראל: סיכום 2022, באתר קארטיוב, ‏2 בינואר 2023 דור עצמון, הרכבים החשמליים הכי נמכרים בארץ והכישלון הגדול של טסלה, באתר ביזפורטל, 6 במאי 2023